雙色高粱

雙色高粱係禾本科高粱屬嘅一種一年生草本植物，原產地喺中國內地，而家喺全球各地都可以搵到。其中印度種得最多。

樣
莖一般3~4m高，葉帶狀，有4~6dm長，平滑兼有蠟粉。花係圓錐花序，果穗有好似掃把或錘噉嘅樣。穎果有黃、橙、啡、白等色。

適應性
高粱啱喺比較暖嘅氣候度種，佢既旱同澇，又鹽同碱。

用途
高粱可以用嚟食，重可以整酒。佢嘅營養價值方面，有8.2%蛋白質、7.8%糖、2.2%脂肪，重有維他命B1同B2。

藥用價值

雙色高粱可以醫積食、消化唔好、濕熱、下瀝、疴尿唔暢順、女仔倒經、生唔到胎嘅病。

唔好嘅因素
呢種植物雖然有營養價值，但佢嘅新出嫩葉有羥氰甙，喺動物食咗之後同胃酸產生化學反應，生成比較毒嘅HCN。所以唔可以直接將新鮮嘅葉或苗直接餵畀牲畜。

有關嘅書
 中国少年儿童百科全书 自然·环境 第394页　浙江教育出版社 ISBN 7-5338-1946-2/G·1942
《臺灣蔬果實用百科第二輯》，薛聰賢 著，薛聰賢出版社，2001年

高粱 Sorghum bicolor (L.) Moench 中国植物志
 高粱的功效与作用 菜瓢谷
  高粱 吃吧小明
 高梁 Gaoliang 藥用植物圖像資料庫 (香港浸會大學中醫藥學院) 

類:高粱屬
類:草本植物
類:糧食
類:藥用植物
類:酒源植物